JAURLARITZAKO LEHENDAKARIAK (Urkullu Renteria) (EAJ, 2014-11-14):
Eskerrik asko legebiltzarburu andrea.
Duela bost hilabete, Isasi jauna, ekainaren 27an hain zuzen, gainera ospetsua izan zen jardun hartan, Kutxabanken inguruan egindako galdera bati erantzuna eman nizun, baita zuri ere Legebiltzar honetan bertan.
Orduan emandako azalpenak emango dizkizut gaurkoan ere neurri batean eta ordutik hona izan ditugun berrien azalpenak ere emango dizkizut.
Ekainaren 27an aurrezki kutxen batzar deialdietarako egindako planteamenduei buruz galdetu zenidan. Momentu hartan argi eta garbi azaldu nizun proposamen hura zilegi zela, eta guztiz beharrezkoa eta positiboa Kutxaren etorkizunerako.
Zer gertatu da ordutik hona? Hiru aurrezki kutxen batzarrak erabaki edo batzarrek erabaki bera hartu egin dutela, eta orduan esan nahi nizun eta gaur berretsi egiten dizut batzarren erabaki honek lege aldaketa bati erantzuten dio, 2013ko abenduaren 27ko legea oinarrizko araudia delako eta hau kontutan eduki behar dugu.
Lege horrek aurrezki kutxei eskakizun zorrotzak ezartzen dizkie. BBKk, Kutxak eta Vitalek gainditu egin zituzten muga zorrotz horiek eta horregatik banku fundazioak bihurtu dira, prozesu horretan ari dira. Hori ezinbestekoa zen eta onartu egin da.
Erabaki horiek ez ditu inork inposatu. Erabaki horiek erakundeek, sortzaileek, langileek eta bezeroek osatzen dituzten kutxen gobernu organoek hartu dituzte.
Batzar horiek, erabaki horiek Kutxaren etorkizuna bermatzeko beharrezkoak zirela ulertu eta onartu egin zituzten. Ulertu zuten erabaki horiek positiboak zirela kutxentzako, defendatzen zituzten edo dituzten helburuak bermatzeko eta garatzeko.
Zuek zuen ingurutik proposamen alternatibo bat aurkeztu zenuten. Ezinbestekoa zen erabaki hura ekiditeko, baina onartu egin beharko duzu ez zenutela jaso inoren babesik. Beraz, aurrezki kutxen batzarrek erabaki hoberena hartu dute beraien interesak eta etorkizuna defendatzeko. Beraiek hartu dute.
Are gehiago, zer gertatu da ordutik hona? Berri bat eduki dugu oso positiboa izan dena eta zuk aipatutakoa. Europako finantza instituzio guztiak kaudimen frogak pasa behar izan dituzte eta ondo dakizun bezala –hala esan egin duzu– Kutxabank izan da estatu osoan lehena, hoberen, froga zorrotz horiek hoberen gainditu duen instituzioa.
Eta nik gaurko honetan bai azpimarratuko nuke, nork lortu hori? Euskal Aurrezki Kutxen batzarrek eta Kutxabankeko profesional taldeek, baita Mario Fernándezek zuzentzen dituen lan taldeek.
Hori esanda, nik gaurkora etorriaz, orain lan talde hauek berriro hari direla etorkizunera begira azpimarratu nahi dut, eta neurri berri zorrotzak planteatzen ari zaizkio eta erantzun berriak prestatzen ari dira.
Eta nik, nire kezka da eta berretsi egiten dut orain arte esandakoarekin eta esandakoan eta zuk aipatutakoan. Mexikon esan egin nituenetan, hau da, eta horretan dago borroka, ez Jaurlaritzarena, baizik eta Jaurlaritzari eutsi egiten dion alderdiaren aldetik eta neronen aldetik ere bai, baina ez lehendakari gisa jakina.
Hor dago borroka, baita itxaropena ere esango nizuke hiru kutxen arteko kontzertazioarik ez dagoela, Banco de Espainiak alderantzizko edo alderantzizkoa esaten badu ere.
Eta bestetik, Fondo de Reserva deritzon hori norentzat izan beharreko edo izan beharko litzatekeen horretan dago koska eta horretan dago borroka.
Eta horretan, benetan nik uste dut, borrokaz gain, itxaropena ere izan beharko genukeela. Nik duela bost hilabete esan nuena berretsi egiten dut, Euskal kutxen kudeaketa profesionala eta ona izan da orain arte beraien emaitzak horrela erakusten dute, Euskal Kutxek euskal ekonomiari laguntzeko bokazioa erakutsi dute eta datu ugari daude hori frogatzeko, ez bakarrik saldu egin dituzten akzio, baizik eta zertan jarraitzen duten eta zer den legediak ezartzen diona, baita Kutxabanki zentsu horretan, eta euskal kutxek gizarte ekintzarekin duten konpromisoa erakutsi egin dute.
Señor Isasi, usted me plantea en relación a unas declaraciones que ha realizado el presidente de Kutxabank, que son en realidad, a mi modo de entender, hipótesis de trabajo sobre las cuales el Gobierno Vasco no tiene por costumbre pronunciarse. Se ha hecho referencia a cuestiones que yo mismo he manifestado y que ratifico.
En cualquier caso, no me podrá negar, en cualquier caso, insisto, que hemos mantenido siempre la misma posición institucional basada en dos líneas de trabajo. Por un lado, nuestro máximo respeto a las decisiones soberanas de las cajas de ahorro vascas, dado que a ellas y sólo a ellas les corresponde adoptar con total libertad las decisiones que mejor entiende que se ajustan a su actividad y a su evolución y a sus posicionamientos futuros y, por otro lado, cumplir con el papel activo y de supervisión y de control que nos otorga la legislación vasca, con la mirada puesta en preservar la obra social de las cajas de ahorro vascas, y ahora, además, para que la participación en Kutxabank se gestione convenientemente.
Y es también, se lo decía en euskera, mi preocupación, y me reafirmo en lo dicho públicamente, esto es, en ello está la discusión, pero no solamente la discusión, tengo la firme esperanza también de que no es aceptable la consideración de concertación para las cajas de ahorros vascas como también o como pueda pretender el Banco de España, como también es preocupación, pero también motivo para la esperanza, el hecho de que se decida definitivamente y se aclare a quién afecta el posible fondo de reserva.
Beraz, Mario Fernándezen esaldi batzuk aipatzen dizkidazu nire iritzia eskatuz eta argi esango dizut, gazteleraz esaten den bezala, esaldiak esaldi, kasu honetan ere nik nahiago nuke azpimarratzea, hechos son amores y no buenas razones, eta ez naiz ni liskarretan hasiko deklarazio batzuengatik, uste dut denoi argi gelditu zaigula finantza munduan garrantzitsuena ez dela, beste esparru batzuetan ere gertatzen den bezala, askotan, zoritxarrez, esaten dena baizik eta egiten dena.
Nik euskal kutxen ibilbidea eta emaitzak aztertu egiten ditut eta zertan nabarmentzen dena azterketa horretan? Egoera oso zail batetan euskal kutxen kudeaketak positiboa izan dela, beste kutxa asko desagertu egin diren bitartean euskal kutxak indartu egin direla eta lorpen horiek kudeaketa eredu bati esker lortu egin direla, beraz, gaurko honetan ere aprobetxatu egiten dut esateko nire partetik kudeaketa eredu hori aurrera ateratzea ari diren profesionalei babes osoa ematen diet.
Iruditzen zait, azkenik, Isasi jauna gure gizartearen konfiantza merezi izan duten bezala, gure konfiantza minimo batzuk ere merezi dituztela eta, zureari erantzunez, bat egiten dut euskal kutxen eta Kutxabanken akziodunen ustezko pribatizazio asmoaren aurkako irizpidearekin, bat egiten dut.
Eskerrik asko.